kardosdrur/scandi-wiki huggingface dataset:
Wimbledon-mesterskabet i herredouble 2022

Wimbledon-mesterskabet i herredouble 2022 var den 129. turnering om Wimbledon-mesterskabet i herredouble. Turneringen var en del af Wimbledon-mesterskaberne 2022 og kampene med deltagelse af 64 par blev spillet i All England Lawn Tennis and Croquet Club i London, Storbritannien i perioden 29. juni - 9. juli 2022.

Mesterskabet blev vundet af Matthew Ebden og Max Purcell, som i finalen besejrede de forsvarende mestre, Nikola Mektić og Mate Pavić, med 7-6(5), 6-7(3), 4-6, 6-4, 7-6(10-2). Ebden og Purcell, der var seedet som nr. 14, vandt deres første grand slam-titel i herredouble som makkere, efter at de tidligere på året havde tabte deres første grand slam-finale på hjemmebane ved Australian Open, og de blev det første rent australske par, der vandt Wimbledon-mesterskabet i herredouble, siden Tood Woodbridge og Mark Woodforde sikrede sig titlen for sjette og sidste gang i 2000.

Det var femte gang ud af deres seks kampe i turneringen, at det australske par skulle bruge alle fem sæt, inden sejren var i hus, og de havde tidligere i turneringen måttet afværge fem matchbolde i deres semifinale mod topseedede Joe Salisbury og Rajeev Ram, og yderligere tre matchbolde tidligere i turneringen.

Max Purcell var i sin tredje grand slam-finale i karrieren og han vandt sin første grand slam-titel. For Matthew Ebden var det karrierens anden grand slam-titel, idet han tidligere havde vundet Australian Open-mesterskabet i mixed double 2013 sammen med Jarmila Gajdošová.

Nikola Mektić og Mate Pavić var i Wimbledon-finalen for andet år i træk, og Pavić gennemførte finalen med et knoglebrud i sit højre håndled, som han pådrog sig i semifinalen.

Dette var det sidste Wimbledon-mesterskab i herredouble, hvor kampene blev afviklet bedst af fem sæt, inden man året efter gik over til at spille bedst af tre sæt.

Pengepræmier og ranglistepoint 

Den samlede præmiesum til spillerne i herredouble androg £ 2.332.000 (ekskl. per diem), hvilket var en stigning på ca. 10 % i forhold til året før, hvor mesterskabet imidlertid blev afviklet under særlige forhold på grund af COVID-19-pandemien, og en stigning på ca. 2 % i forhold til 2019, der var den seneste udgave af turneringen, der blev gennemført under normale forhold.

Turnering

Deltagere 

Turneringen havde deltagelse af 64 par, der var fordelt på:
 59 direkte kvalificerede par i form af deres ranglisteplacering i double.
 5 par, der har modtaget et wildcard (markeret med WC).

Seedede spillere 

De 16 bedst placerede af deltagerne på ATP's verdensrangliste pr. 20. juni 2022 blev seedet:

Wildcards 

Fem par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 Wimbledon-mesterskabet i herresingle 2022
 Wimbledon-mesterskabet i damesingle 2022
 Wimbledon-mesterskabet i damedouble 2022
 Wimbledon-mesterskabet i mixed double 2022

Eksterne henvisninger 
 Wimbledon

Noter 

Wimbledon-mesterskaberne 2022
2022
ATP Tour 2022
Bodiluddelingen 2018

Bodiluddelingen 2018 fandt sted den 17. marts 2018 på Folketeatret i København og markerede den 71. gang at Bodilprisen blev uddelt. Uddelingens værter var satiretrioen PLATT-FORM bestående af Mille Lehfeldt, Laus Høybye og Jakob Fauerby.

Den 5. marts 2018 blev annonceret af Danske Filmkritikere at årets Æres-Bodil ville gå til filminstruktør Lone Scherfig for at hylde hendes imponerende danske såvel som internationale instruktørkarriere.

Filmen Underverden af Fenar Ahmad holdt aftenens højeste antal af nomineringer med i alt fem, efterfulgt af filmen Mens vi lever af Mehdi Avaz med i alt fire nomineringer. Nomineret til bedste film var hele tre spillefilmsdebutanter; Annika Berg for Team Hurricane, Hlynur Palmason for Vinterbrødre og Mehdi Avaz for Mens vi lever, hvor det blev Palmasons Vinterbrødre, der kunne tage prisen med hjem. Dejan Cukic og Amanda Collin var begge førstegangsmodtagere af en Bodil-pris i hhv. bedste mandlige og kvindelige hovedrolle. I 2015 modtog Ruben Östlund for første gang prisen for bedste ikke-amerikanske film med filmen Force Majeure, og han kunne ved denne uddeling tage samme pris med hjem igen, denne gang for filmen The Square med danske Claes Bang i hovedrollen. Maria von Hausswolff vinder for andet år i træk prisen for bedste fotograf for hendes arbejde på Vinterbrødre.

Bodilprisens Streamingpris blev ved denne uddeling uddelt i samarbejde med Blockbuster, som også var uddelingens hovedsponsor.

Vindere og nominerede

Øvrige priser

Æres-Bodil 
* Lone Scherfig

Sær-Bodil 

 The Animation Workshop, Copenhagen Bombay og VOID – International Animation Film Festival - for deres store arbejde med at fremme danske animationsfilm-, projekter og uddannelser.

Bedste fotograf 

 Maria von Hausswolff for Vinterbrødre

Samarbejdspriser 
Henning Bahs Prisen

 Thomas Bremer og Nikolaj Danielsen for QEDA

Bedste manuskript

 Adam August og Fenar Ahmad for Underverden

Blockbuster Streamingprisen

Vinder: Underverden af Fenar Ahmad

Nominerede:

 3 ting af Jens Dahl
 Alle for tre af Rasmus Heide
 Aminas breve af Jacob Bitsch
 Dan-Dream af Jesper Rofelt
 Dræberne fra Nibe af Ole Bornedal
 Far til fire - På toppen af Martin Miehe-Renard
 Fuglene over sundet af Nicolo Donato
 Klassefesten 3 af Birger Larsen
 Swinger af Mikkel Munch-Fals

Referencer

Eksterne henvisninger 
 Officiel side

18
Begivenheder i 2018
Wimbledon-mesterskabet i damedouble 2022

Wimbledon-mesterskabet i damedouble 2022 var den 99. turnering om Wimbledon-mesterskabet i damedouble. Turneringen var en del af Wimbledon-mesterskaberne 2022, og kampene med deltagelse af 64 par blev spillet i perioden 29. juni - 10. juli 2022 i All England Lawn Tennis and Croquet Club i London, Storbritannien.

Mesterskabet blev vundet af Barbora Krejčíková og Kateřina Siniaková, der var seedet som nr. 2, og som i finalen besejrede det topseedede par, Elise Mertens og Zhang Shuai, med 6-2, 6-4 på blot 66 minutter. Krejčíková og Siniaková vandt Wimbledon-mesterskabet i damedouble for anden gang – første gang var i 2018 – og triumfen var deres femte grand slam-titel i damedouble og deres 12. turneringssejr i alt som makkere. Det var endvidere deres anden grand slam-titel i 2022, efter at de tidligere på året havde vundet Australian Open-titlen. Det tjekkiske par tabte blot et enkelt sæt i løbet af turneringen. Mertens og Zhang spillede deres blot tredje turnering som makkere, og Mertens havde som forsvarende mester muligheden for at vinde titlen to år i træk, da hun året før havde vundet turneringen med Hsieh Su-Wei som makker. Zhang Shuai var i sin første Wimbledon-finale.

Pengepræmier og ranglistepoint 

Den samlede præmiesum til spillerne i damedouble androg £ 2.332.000 (ekskl. per diem), hvilket var en stigning på ca. 10 % i forhold til året før, hvor mesterskabet imidlertid blev afviklet under særlige forhold på grund af COVID-19-pandemien, og en stigning på ca. 2 % i forhold til 2019, der var den seneste udgave af turneringen, der blev gennemført under normale forhold.

Turnering

Deltagere 

Turneringen havde deltagelse af 64 par, der var fordelt på:
 58 direkte kvalificerede par i form af deres ranglisteplacering i double.
 6 par, der havde modtaget et wildcard (markeret med WC).

Seedede spillere 

De 16 bedst placerede af deltagerne på WTA's verdensrangliste pr. 20. juni 2022 blev seedet:

Wildcards 

Seks par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 Wimbledon-mesterskabet i herresingle 2022
 Wimbledon-mesterskabet i damesingle 2022
 Wimbledon-mesterskabet i herredouble 2022
 Wimbledon-mesterskabet i mixed double 2022

Eksterne henvisninger 
 Wimbledon

Noter 

Wimbledon-mesterskaberne 2022
2022
WTA Tour 2022
Wimbledon-mesterskabet i mixed double 2022

Wimbledon-mesterskabet i mixed double 2022 var den 99. turnering om Wimbledon-mesterskabet i mixed double. Turneringen er en del af Wimbledon-mesterskaberne 2022 og bliver spillet i All England Lawn Tennis and Croquet Club i London, Storbritannien i perioden 1. - 7. juli 2022 med deltagelse af 32 par.

Mesterskabet blev vundet af Neal Skupski og Desirae Krawczyk, som i finalen besejrede Matthew Ebden og Samantha Stosur med 6-4, 6-3 på en time og 27 minutter. Inden finalen havde Ebden samme dag spiller en semifinale i herredouble-turneringen, som varede over fire timer. Skupski og Krawczyk vandt dermed Wimbledon-mesterskabet i mixed double for andet år i træk og for anden gang i alt, og de blev det første par til at forsvare deres titel, siden søskendeparret Cyril Suk og Helena Suková vandt titlen i 1996 og 1997. Skupski blev den første britiske mand, der vandt titlen to år i træk, siden John Lloyd udførte bedriften i 1983 og 1984, mens Wimbledon-mesterskabet i mixed double ikke havde været genvundet af en amerikansk kvinde, siden Billie Jean King sejrede i 1973 og 1974.

Desirae Krawczyk vandt sin fjerde grand slam-titel i karrieren, idet hun ud over de to titler, hun havde vundet sammen med Neal Skupski, tidligere havde vundet mixed double-titlerne ved French Open og US Open i 2021. Neal Skupski var i sin anden grand slam-finale i karrieren, og som nævnt ovenfor havde han året forinden vundet sin første titel. Matthew Ebden var i den fjerde grand slam-finalen i sin karriere, og det var tredje gang, at han måtte forlade en finale i taberens rolle. Samantha Stosur var den 16. grand slam-finalen i sin karriere, og det var hendes ottende finalenederlag. Som makkere var Ebden og Stosur i deres anden grand slam-finale, og de havde også tabt den første ved Australian Open i 2021.

Pengepræmier 

Den samlede præmiesum til spillerne i mixed double androg £ 432.000 (ekskl. per diem), hvilket var en stigning på ca. 17 % i forhold til året før, hvor mesterskabet imidlertid blev afviklet under særlige forhold på grund af COVID-19-pandemien, og en stigning på 0,5 % i forhold til 2019, der var den seneste udgave af turneringen, der blev gennemført under normale forhold. Mixed double-turneringen var imidlertid fra 2021 til 2022 blevet reduceret fra 48 til 32 deltagende par.

Turnering

Deltagere 

Turneringen havde deltagelse af 32 par, der var fordelt på:
 28 direkte kvalificerede par i form af deres ranglisteplacering.
 4 par, der havde modtaget et wildcard.

Seedede spillere 

De 8 bedste par blev seedet:

Wildcards 

Fem par modtog et wildcard til turneringen.

Resultater

Se også 
 Wimbledon-mesterskabet i herresingle 2022
 Wimbledon-mesterskabet i damesingle 2022
 Wimbledon-mesterskabet i herredouble 2022
 Wimbledon-mesterskabet i damedouble 2022

Eksterne henvisninger 
 Wimbledon

Noter 

Wimbledon-mesterskaberne 2022
2022
Crazy Love (Michael Bublé-album)

Call Me Irresponsible er det sjette studiealbum fra den canadisk-italiensk musiker Michael Bublé, og hans fjerde album fra et stort pladeselskab. Det blev udgivet via 143 Records og Reprise Records den 9. oktober 2009. Efter blot tre dages i handlen debuterede det på førstepladsen af Billboard 200 med 132.000 solgte ksemplarer, hvilket gør det til Bublés andet studiealbum på førstepladsen. Det solgte  hurtigt 203.000 eksemplarer, hvilket var nok til at blive på førstepladsen i den andne uge. I Australien debuterede albummet også som nummer 1 på ARIA Albums Chart hvor det tilbragte seks uger i træk, og siden er blevet certificeret femdobbelt platin. In the United Kingdom, Crazy Love topped the album charts.

I oktober 2018 havde albummet solgt 3,13 millioner eksemplarer i Storbritannien. Det modtog prisen  Best Traditional Pop Vocal Album at the 53rd Grammy Awards.

Spor

Hitlister

Ugentlige hitlister

Hollywood: The Deluxe EP edition

Års-hitlister

Årti-hitlister

Referencer

Eksterne henvisninger 
 

Michael Bublé-album
Album fra 2007
Kreis Lippe

Kreis Lippe er en kreis i den østlige del af delstaten Nordrhein-Westfalen i Tyskland. Den ligger i regeringsdistriktet Detmold i den tyske delstat Nordrhein-Westfalen. Kreis Lippe har et areal på 1.246  km² og et indbyggertal på  indbyggere.

Byer og kommuner 
Bykommuner (Städte)
 Bad Salzuflen ()
 Barntrup ()
 Blomberg ()
 Detmold ()
 Horn-Bad Meinberg ()
 Lage ()
 Lemgo ()
 Lügde ()
 Oerlinghausen ()
 Schieder-Schwalenberg ()

Landkommuner (Gemeinden)
 Augustdorf ()
 Dörentrup ()
 Extertal ()
 Kalletal ()
 Leopoldshöhe ()
 Schlangen ()

Referencer

Eksterne henvisninger 

 

Landkreis i Nordrhein-Westfalen
Dry Cleaning (musikgruppe)

Dry Cleaning er et engelsk post-punk-band dannet i det sydlige London i 2018. Bandet består af vokalist Florence Shaw, guitarist Tom Dowse, bassist Lewis Maynard og trommeslager Nick Buxton. Dry Cleaning er primært kendt for sin brug af Spoken Word i stedet for sang, såvel som sine ukonventionelle tekster. Musikalsk er bandet blevet sammenlignet med Wire, Magazine og Joy Division.

Historie 
Dry Cleaning udgav sin debut-single, "Magic of Meghan" i 2019. Shaw skrev sangen efter at have  slået op med sin kæreste, og var flyttet ud af hans lejlighed, samme dag som Meghan Markle og Prins Harry meddelte, at de var forlovede. Singlen blev efterfulgt af to EP'er samme år: Sweet Princess i august og Boundary Road Snacks and Drinks i oktober. I 2020 blev bandet inkluderet som en del af NME 100 og DIY Magazine's "Class of 2020."

Dry Cleaning skrev kontrakt med pladeselskabet 4AD i slutningen af 2020 og indspillede en ny single, "Scratchcard Lanyard". I februar 2021 delte bandet detaljer om deres  debutstudiealbum, New Long Leg. Singlen "Strong Feelings" blev også offentliggjort. Hele debutalbummet blev produceret af John Parish og udkom 2. april 2021.

Diskografi 
Studioalbum

New Long Leg (2021)

EP'er

Sweet Princess (2019)

Boundary Road Snacks and Drinks (2019)

Singler

"Magic of Meghan" (2019)

"Goodnight" (2019)

"Sit Down Meal" (2019)

"Viking Hair" (2019)

"Scratchcard Lanyard" (2020)

"Strong Feelings" (2021)

Reflist 

Musikgrupper fra England
Etableret i 2018
Punkgrupper fra Storbritannien
Pokémon Mesterrejser: Serien-afsnit

Pokémon Mesterrejser: Serien er den fireogtyvende sæson af Pokémon, en japansk anime-TV-serie, kendt i Japan under navnet . Den blev oprindeligt sendt i Japan på TV Tokyo fra den 11. december 2020, men er endnu ikke blevet udgivet i Danmark.

På Rejse

Stemmer

Hjemmeudgivelser 
Der findes endnu ikke nogen hjemmeudgivelser til denne sæson.

Eksterne henvisninger 
 Pokémon-TV-seriens hjemmeside hos TV Tokyo 
 Pokémon-TV-serien på den officielle, japanske Pokémon-hjemmeside 

Afsnit
Afsnit af animeserier
Bodiluddelingen 2017

Bodiluddelingen 2017 fandt sted den 4. marts 2017 i Konservatoriets Koncertsal i København, og markerede den 70. gang at Bodilprisen blev uddelt. Uddelingens værter var satiretrioen PLATT-FORM af bestående af Mille Lehfeldt, Laus Høybye og Jakob Fauerby.

Den 20. februar 2017 blev det annonceret at skuespiller Henning Jensen vil være modtager af årets Æres-Bodil for sin lange og betydningsfulde karriere, som til trods for flere prisnomineringer aldrig har udmundet i en faktisk modtagelse.

Thomas Vinterbergs Kollektivet holdt flest af uddelingens nomineringer med fem i alt, men kunne kun gå hjem med én for bedste kvindelige hovedrolle. Denne gik til Trine Dyrholm, der samtidig slog sin egen rekord, da hun med sin sjette Bodil-statuette fastholder positionen som den mest vindende skuespiller i Bodilprisens historie. Prisen for bedste danske film gik til Rasmus Heisterbergs I blodet, som også er instruktørens debutfilm. Søren Malling modtager sin første Bodil-pris for sin rolle i Forældre efter at have været nomineret tre gange tidligere, og Lars Ranthe modtager hele to nomineringer i kategorien bedste mandlige birolle for Kollektivet og Kærlighed og andre katastrofer. For andet år i træk går prisen for bedste amerikanske film til Alejandro González Iñárritu for The Revenant efter han i 2016 vinder for filmen Birdman. Maria von Hausswolff modtager for sin spillefilmsdebut som fotograf, prisen for bedste fotograf for Forældre.

Vindere og nominerede

Øvrige priser

Æres-Bodil 
* Henning Jensen

Sær-Bodil 

 Christina Rosendahl - for sit arbejde som formand for Danske Filminstruktører.

Bedste fotograf 

 Maria von Hausswolff for Forældre

Samarbejdspriser 
Henning Bahs Prisen

 Jette Lehmann for Forældre

Bedste manuskript

 Forældre

Streamingprisen

 Flaskepost fra P instrueret af Hans Petter Moland og nomineret af Viaplay

Referencer

Eksterne henvisninger 
 Officiel side

17
Begivenheder i 2017
Gustava Emilie Grüner

Gustava Louise Georgia Emilie Grüner (* 3. februar 1870 i København (andet sted Ort Altona); † 24. august 1929 i Helsingør) var en dansk maler.

Livet

Familien 
Gustava Louise Georgia Emilie Grüner var datter af Hans Gustav Grüner, Oberstløjtnant, Kammerherre og Hofjægermester såvel som Godsejer på Høstemark og Egense Kloster i Jylland, og hans anden kone Marie Achtonia Colette (født Sandholt) (1837–1871).

Uddannelse 
Gustava Louise Georgia Emilie Grüner fik hendes maleriske uddannelse i 1894 ved Malthe Engelsted og gik i Paris på Académie Colarossi; hun var også elev af Gustave Courtois und Lucien Simon.

Kunstnerisk Virke 
I tidsrummene fra 1899 til 1900, 1901 til 1902, 1902 til 1903 og i 1926 tog Gustava Louise Georgia Emilie Grüner på studierejser til Paris, i 1904 til Tyrol, derudover på flere rejser til Italien, hvor hun besøgte Rom, Capri og egnen omkring Valence. Gentagne gange opholdte hun sig i Norge og rejste også i Sverige og Tyskland.

Gustava Louise Georgia Emilie Grüners billeder er præget af hendes uddannelse i Frankrig og motiverne og stilen er påvirket af hendes ophold i Paris og Italien.

I hendes store familiebillede af familien Leunbach, som hun lavede i tidsrummet 1906-07 findes nogle fællestræk med figurernes fremstilling med Viggo Johansens store figurkompositioner.

Hendes billeder tilordnes oprindeligt naturalismen og hun tegnede i dæmpede farver en bred palet af landskabs- og blomstermaleri, interiørbilleder og figurkompositioner.
Hendes yndet emne var dog Portrætmaleri, særligt børneportrætter. Men en fin iagtagelse og en næse for det maleriske kunne hun fremhæve det særlige i modellen.

Værker 
 Portrætgruppe Familien Leunbach (1906–1907).
 ved kilden (1910)
 Interiør med klaver (1913).
 Portræt af Dr. med. Niels Christian Kjærgaard (1913).
 Fra haven af Villa Borghese (Udstilling 1920).
 Portræt af Malthe Engelsted (1925).
 Potte med gule blomster (Udstilling 1929).

Udstillinger (Udvalg) 
 Charlottenborg: 1896, 1898, 1901, 1904, 1907–1909, 1912–1913, 1915, 1917 og 1919–1929.
 Aarhus 1909.
 Kvindelige Kunstneres retrospektive Udstilling 1920.
 Charlottenborg: Enkeltudstilling 1918 og mindeudstilling 1929.

Litteratur 
 Ulrike Wolff-Thomsen: Lexikon schleswig-holsteinischer Künstlerinnen. Hrsg.: Städtisches Museum Flensburg. Westholsteinische Verlagsanstalt Boyens & Co., Heide 1994, . S. 125 f.

Eksterne henvisninger 
 Gustava Louise Georgia Emilie Grüner. I: Kilder til Dansk Kunsthistorie.

Referencer 

Malere fra Danmark
Landskabsmalere
Portrætmalere
Blomstermalere
Calvi

Calvi kan have flere betydninger:
 Calvi (Haute-Corse) – en by og kommune på Korsika
 Calvi (Campania) – en by i Italien
 Calvi Risorta – en kommune i den italienske provins Caserta i Campania.
 Calvi dell'Umbria – en kommune i provincen Terni i Umbrien, Italien
 Anna Calvi – en engelsk musiker
Calvi dell'Umbria

Calvi dell'Umbria er en kommune i den italienske provins Terni i Umbrien. Buen har  indbyggere.

Referencer 

Byer i Umbria
Calvi (Campania)

Calvi er en kommune i den italienske provins Benevento i Campania. Byen har  indbyggere.

Referencer 

Byer i Campania
Oscaruddelingen 1981

Oscaruddelingen 1981 var den 53. oscaruddeling, hvor de bedste film fra 1980 blev hædret af Academy of Motion Picture Arts and Sciences. Uddelingen blev afholdt 31 marts 1981 i Dorothy Chandler Pavilion i Los Angeles, Californien, USA. Værten var komikeren og talkshow-værten Johnny Carson for tredje år i stræk.

Vindere og nominerede 
Vindere står øverst, er skrevet i fed.

Academy Honorary Award 
 Henry Fonda

Special Achievement Award 
 Star Wars Episode V: Imperiet slår igen (Brian Johnson, Richard Edlund, Dennis Muren og Bruce Nicholson) for Visuelle effekter

Referencer 

1981
Kultur i 1981
Calvi Risorta

Calvi Risorta er en kommune i den italienske provins Caserta i Campania. Buen har  indbyggere.

Referencer 

Byer i Campania
Caserta (provins)
Bodiluddelingen 2015

Bodiluddelingen 2015 blev afholdt den 28. februar 2015 på Bremen Teater i København og markerede den 68. gang at Bodilprisen uddeles. Uddelingens vært var Troels Lyby.

Den 4. februar 2015 blev det annonceret at dansk-amerikanske skuespiller Viggo Mortensen ville være årets modtager af Æres-Bodil-prisen som en hyldest for hans imponerende og alsidige karriere. Årets Sær-Bodil gik til klipper Molly Malene Stensgaard for hendes arbejde med flere af Lars von Triers succesfulde film, men særligt for hendes arbejde på von Triers Nymphomaniac (2013), hvor hele to versioner af filmen blev skabt.

Filmene Stille hjerte og Kapgang havde begge fem nomineringer ved uddelingen, men det blev Bille Augusts Stille hjerte, som blev aftenens store vinder med i alt fire priser, for bl.a. bedste film og bedste kvindelige hovedrolle. Det var 27 år siden August sidst modtog en Bodil for bedste film, som var for Pelle Erobreren (1987). Danica Curcic modtog hele to nomineringer i kategorierne bedste kvindelige hovedrolle og birolle, samt at hun medvirkede i hele tre af filmene, som var en del af uddelingen (All inclusive, Fasandræberne og Stille hjerte). Curcic vandt for prisen for bedste hovedrolle for Stille hjerte,.

Ved denne uddeling blev der introduceret en ny pris, da Danske Filmkritikere i samarbejde med Danske Dramatikere stiftede Bodilprisen for bedste filmmanuskript. Prisen skulle hylde det uvurderlige led i filmkunsten, som er filmmanuskriptet, og prisen gik for første gang til Christian Torpe for Stille hjerte.

Vindere og nominerede

Øvrige priser

Æres-bodil 

 Viggo Mortensen

Sær-bodil 

 Molly Malene Stensgaard

Bedste fotograf 

 Niels Thastum for Når dyrene drømmer

Samarbejdspriser 
Henning Bahs Prisen

 Rie Lykke for Kapgang

Bedste manuskript

 Christian Torpe for Stille hjerte

Referencer

Eksterne henvisninger 
 Officiel side

15
Begivenheder i 2015
Nikita Aleksandrovitj af Rusland

Prins Nikita Aleksandrovitj af Rusland (; ) (17. januar 1900 – 12. september 1974) var en russisk prins fra Huset Romanov. Han var det fjerdeældste barn af storfyrst Aleksandr Mikhailovitj af Rusland og hans hustru storfyrstinde Ksenija Aleksandrovna af Rusland.

Biografi 
Prins Nikita Aleksandrovitj blev født den 17. januar 1900 i forældrenes residens ved Mojkaen i Sankt Petersborg i Det Russiske Kejserrige. Han var det fjerde barn og tredje søn af storfyrst Aleksandr Mikhailovitj af Rusland og hans hustru storfyrstinde Ksenija Aleksandrovna af Rusland. Gennem sin far var han dermed medlem af Huset Romanov, barnebarn af Storfyrst Mikhail Nikolajevitj af Rusland og oldebarn af Kejser Nikolaj 1. af Rusland. Gennem sin mor var han barnebarn af Kejser Aleksandr 3. af Rusland og oldebarn af Kong Christian 9. af Danmark. Som oldebarn af en russisk kejser havde han titel af prins og prædikat af højhed.

Prins Nikita giftede sig den 19. februar 1922 i Paris i et morganatisk ægteskab med grevinde Maria Vorontsova-Dashkova, der var datter af greve Hilarion Vorontsov Illarionovitj-Dashkov og Irina Naryshkina. De fik to sønner, Fyrst Nikita Nikititj Romanov og Fyrst Aleksandr Nikititj Romanov. Prins Nikita døde 74 år gammel den 12. september 1974 i Cannes i Frankrig.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg